
Text rozhodnutia
Súd: Krajský súd Žilina Spisová značka: 21S/42/2016 Identifikačné číslo súdneho spisu: 5016200149 Dátum vydania rozhodnutia: 16. 03. 2016 Meno a priezvisko sudcu, VSÚ: JUDr. Erika Šobichová ECLI: ECLI:SK:KSZA:2016:5016200149.1 Uznesenie Krajský súd v Žiline, v právnej veci žalobkyne: Ing. O. J., nar. XX.XX.XXXX, bytom XXX XX J. R. J. č. XXX, právne zastúpená: JUDr. Stopka, JUDr. Blendovský, JUDr. Strapáč, PhD., s.r.o., proti žalovanému: Okresný úrad Žilina, odbor opravných prostriedkov, referát pôdohospodárstva, so sídlom 010 01 Žilina, Andreja Kmeťa 17, v konaní o preskúmanie rozhodnutia žalovaného č. OU-ZA-OOP4-2016/267/MIL zo dňa 18.01.2016, takto jednomyseľne r o z h o d o l : Súd konanie z a s t a v u j e . Žalovanému súd náhradu trov konania n e p r i z n á v a . o d ô v o d n e n i e : Žalobca žalobou doručenou tunajšiemu súdu dňa 09.02.2016 sa domáhal preskúmania rozhodnutia žalovaného správneho orgánu č. OÚ-ZA-OOP4-2016/00224/MIL zo dňa 19.01.2016, ktorým rozhodnutím žalovaný podľa § 59 ods. 2 Správneho poriadku odvolanie žalobcu zamietol a napadnuté rozhodnutie Okresného úradu v Čadci, pozemkový a lesný odbor č. OU-CA-PLO-2015/011769-005 zo dňa 12.11.2015 potvrdil. Žalobca žiadal predmetné rozhodnutie žalovaného zrušiť a vec vrátiť žalovanému na ďalšie konanie. Podaním doručeným súdu dňa 07.03.2016 žalobca zobral žalobu v plnom rozsahu späť a žiadal konanie zastaviť. Podľa § 247 ods. 1 O.s.p. podľa ustanovení tejto hlavy sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 1 a 2 O.s.p. až do rozhodnutia súdu môže žalobca rozsah napadnutia správneho rozhodnutia obmedziť; rozšíriť ho môže len v lehote podľa § 250b. Až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Súd rozhodol o zastavení konania pri aplikácii § 250d ods. 3 Občianskeho súdneho poriadku vzhľadom na dispozitívny úkon žalobcu - späťvzatie žaloby. O náhrade trov konania súd rozhodol pri aplikácii § 250h ods. 2 O.s.p. tak, ako je uvedené vo výroku uznesenia. Poučenie: Proti tomuto uzneseniu možno podať odvolanie v lehote 15-tich dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Žiline písomne v troch vyhotoveniach. Odvolanie musí spĺňať náležitosti podľa § 205 ods. 1 O.s.p.

